  Майя Бывальцева Удмуртиысь тӧрлыкъёс Россиысь обороная министерствоен хими ожтӥрлыкез быдтон программа улсын Камбаркаын но Кизнерын пуктэм асъетэз сётон сярысь кенешозы. Федерал удысэтлэн ыстэм муртъёсыныз пумиськон матысь дырлы чакламын, вераз 6-тӥ куарусёнэ журналистъёслы элькун тӧролэсь ужзэ огдырлы быдэсъясь Александр Бречалов. Милям трос ужпумъёс люкаськемын. Камбарка ёросъя гинэ ӧвӧл, Кизнер ёросъя но. Тросэз соос асъетэн герӟаськемын. Хими ожтӥрлыкез быдтонъя радлыкез азинтон улсын улон юртъёсты но куд-ог объектъёсты милям асъетамы мед сётозы шуыса куронэн ми кӧня ке гожтэтъёс лэзимы ни Александр Бречалов, Удмуртилэн тӧроезлэсь ужзэ огдырлы быдэсъясьАли эскерисько вань объектъёс, кудъёсызъя юанъёс вань, кӧня ке гожтэтъёс министерствое лэземын ни. Нялтас вераса, улон интыя юанъёсты Камбарка ёросын улӥсьёс элькун кивалтӥсен пумиськонын ӝутӥзы. Куд-огезлы хими ожтӥрлыкез быдтон программа улсын сётэм интыосты бушатыны курыса гожтэтъёс вуо. Александр Бречалов та ужпумез сэрттозы-пертчозы шуыса вераз. Тодэ вайытом, Удмуртилэн тӧроезлэсь ужзэ быдэсъясь Камбаркае вуылыкуз ёросын кризисысь потонъя кивалтон радэс (режим) кутозы шуыса вераз. Тегъёс: Мерлык Камбарка Кизнер Удмуртия Оборонаяминистерство АлександрБречалов  